google/wiki40b huggingface dataset:
Amy Winehouse

Začiatky

Amy sa narodila v Londýne v židovskej rodine, kde sa počúval hlavne jazz. Jej otec Mitchell Winehouse je taxikár a matka pracuje v lekárni.
Zhruba v desiatich rokoch začala pôsobiť v amatérskej rapovej skupine Sweet'n'Sour.
Hudobne ju ovplyvnilo mnoho osobností rôznych žánrov, napríklad Carole King, Prince alebo Madonna. V 16 rokoch začala spievať profesionálne a podpísala prvú zmluvu s vydavateľstvom.

2003 – 2004: Frank

Amyin debutový album vyšiel v roku 2003. Všetky texty na albume si napísala sama a hudba bola ovplyvnená hlavne jazzom. Kritika na album bola veľmi pozitívna, Amy sa mohla tešiť hlavne porovnaniu s Macy Gray.
Na rebríčkoch v Británii sa albumu darilo, pohyboval sa na najvyšších priečkach. To vynieslo albumu i niekoľko nominácií na Brit Awards, kde vyhrala v kategórii Najlepšia pieseň za song "Stronger than Me".
Neskôr sa priznala, že si stojí iba za 80% albumu, pretože sa jej do nahrávania veľa miešal label a to sa jej nepáčilo, ale že je zároveň na svoj album pyšná, aj keby niektoré veci urobila na ňom úplne inak.

2006 – 2007: Back to Black

Album Back to Black vyšiel v roku 2006 a debutoval na siedmom mieste. Neskôr sa ale prepracoval až na najvyššie umiestenie v britskom rebríčku. Hlavnú zásluhu na tom mala pieseň "Rehab", kde s úprimnosťou popisuje svoju náklonnosť k alkoholu, za ktorú ju chcel manažér poslať do protialkoholickej liečebne, ona sa ale vzoprela a celý manažérsky tím vyhodila a začala pracovať s novými ľudmi.
Album Back to Black sa dostal tiež na americký trh, kde sa mu veľmi darilo. Najvyššie sa dostal na 6. miesto.
18. mája 2007 sa Amy vydala za svojho priateľa v Miami na Floride.
V júni 2007 bola jednou z hlavných hviezd na festivale Glastonbury.
Les Alluets-le-Roi

Poloha

Obec má rozlohu 7,39 km². Najvyšší bod je položený 187 m n. m. a najnižší bod 150 m n. m.

Obyvateľstvo

Počet obyvateľov obce je 1 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sercy

Poloha

Obec má rozlohu 5,8 km². Najvyšší bod je položený 265 m n. m. a najnižší bod 189 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Krištofovič

Vojenské pôsobenie

Podľa tlačovej správy Pozemných síl: „Takmer celá [Krištofovičova] kariéra bola spojená s logistikou, skladovaním, zásobovaním a materiálovým manažmentom.“
V roku 1988 vyštudoval Vojenskú akadémiu v Brne a v roku 2007 tiež Kurz národnej bezpečnosti. V roku 1988 sa stal náčelníkom tankovej a automobilovej služby technickej skupiny veliteľstva 3. delostreleckého pluku, 13. tankovej divízie Východného vojenského okruhu. Od roku 1992 bol náčelník automobilovej služby 3. brigády materiálneho zabezpečenia Vojenského veliteľstva Východ. Od roku 1994 starším dôstojníkom oddelenia logistiky veliteľstva 3. materiálovej základne 3 zboru letectva a protivzdušnej obrany. Od roku 1995 päť rokov pôsobil ako zástupca veliteľa pre skladovanie a zásobovanie 5. základne tankového materiálu. V rokoch 2000 až 2002 5. základni velil. Následne bol veliteľ Multifunkčnej zásobovacej základne Západ Veliteľstva logistiky. V rokoch 2004 až 2006 bol veliteľom Spoločného centra materiálového manažmentu Veliteľstva logistiky Síl výcviku a podpory. V roku 2007 bol zástupcom náčelníka Odboru pre logistické plánovanie a doktríny Štábu logistiky Generálneho štábu a od roku 2007 do 2008 velil Veliteľstvu logistiky Síl výcviku a podpory.
2. septembra 2008 ho prezident SR Ivan Gašparovič vymenoval do prvej generálskej hodnosti – brigádny generál.
Následne zastupoval veliteľa Síl výcviku a podpory. Od roku 2011 bol náčelníkom Štábu pre podporu operácií GŠ OS SR. Následne bol počas roka 2014 národným riaditeľom pre vyzbrojovanie. Od 1. júla 2014 pôsobil ako zástupca veliteľa Pozemných síl. Od 1. júla skončil presne po štyroch rokoch ukončil funkciu zástupcu veliteľa Pozemných síl.
Ľuba Pavlovičová-Baková

Životopis

Študovala na dievčenskom reformnom reálnom gymnáziu v Banskej Bystrici. V Banskej Bystrici žila v roku 1934-1943. Pôsobila  ako redaktorka Čs. rozhlasu a Slovenskej televízie, scenáristka. Zakladateľka a sólistka speváckeho zboru Lúčnica. Autorka  literárnych a rozhlasových hier a pásiem z oblasti ľudovej  kultúry. Spolupracovníčka divadiel, ústredných, krajských a okresných osvetových zariadení, členka odborných porôt folklórnych festivalov. Zostavila spevníček ľudových piesní Spevy od Hrona.
Treuzy-Levelay

Poloha

Obec má rozlohu 14,1 km². Najvyšší bod je položený 140 m n. m. a najnižší bod 66 m n. m.

Obyvateľstvo

Počet obyvateľov obce je 463 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Referendum v Bielorusku v roku 1995

Referendum v Bielorusku v roku 1995 bolo prvé referendum konajúce sa v nezávislom Bielorusku. Konalo sa 14. mája 1995. Obsahovalo štyri otázky, ktoré sa týkali ekonomickej integrácie s Ruskom (1), zrovnoprávnenia ruštiny s bieloruštinou (2), zavedenia novej vlajky a štátneho znaku (3) a zmien Ústavy, ktoré by umožňovali predčasné voľby, ak parlament poruší Ústavu (4). Podľa oficiálnych výsledkov boli všetky štyri otázky schválené minimálne tromi štvrtinami hlasov, pričom volebná účasť dosiahla 64,8%.
Podľa stanoviska OBSE boli v priebehu volieb porušené medzinárodné štandardy.

Pozadie

Prezident Alexander Lukašenko sa pokúsil usporiadať podobné referendum o štátnych symboloch už v roku 1993, ale nepodarilo sa mu získať podporu parlamentu. Dva mesiace pred referendom v roku 1995 navrhol osobne návrh vlajky, ktorá pozostávala z dvoch zelených pruhov a jedného širokého červeného pruhu. O niečo neskôr boli navrhnuté nové návrhy, ktoré napokon išli do referenda a uspeli v ňom.

Dohra

Dekréty o novej štátnej vlajke a štátnom znaku podpísal bieloruský prezident 7. júla 1995. Ruština sa stala druhým úradným jazykom Bieloruska a jej dominantná pozícia voči bieloruštine (jazyku menšiny obyvateľov Bieloruska) sa tým ešte viac upevnila.
Prvý list Korinťanom

Prvý list Korinťanom alebo Prvý list apoštola Pavla Korintským (skratka 1 Kor alebo 1K; starogr. Προς Κορινθίους α΄) je súčasť Nového zákona, jeden z listov apoštola Pavla, o ktorého autorstve sa nikdy nepochybovalo. Bol napísaný grécky, snáď roku 56 v Efeze, a už okolo roku 150 ho cituje Markiónov (Marcionov) kánon ako cirkvou uznanú knihu.

Charakteristika

Pavol, ktorý cirkev v Korinte pred niekoľkými rokmi založil (Sk 18,10-17), píše svoj list ako výraz starosti nad tým, čo sa v nej medzitým deje. Sťažuje si na nejednotu a spory vo vnútri cirkvi (1 Kor 1,10-4,21), na padlé mravy (1 Kor 5,1-6,20) a v druhej časti (1 Kor 7-15) rozvíja štyri témy kresťanského učenia: o manželstve, o kresťanskej slobode, o bohoslužbe a o vzkriesení Krista. Záverečne pozdravy majú dodať jeho radám aj osobný dôraz.

Hymnus na lásku

13. hlava (kapitola) listu (tzv. Hymnus na lásku) je jednou z najcitovanejších časti Biblie a dočkala sa aj viacerých zhudobnení (napr. Hymn o miłości od Antoniny Krzysztoń).
Ježišu, Kráľu

Ježišu, Kráľu je slovenská duchovná oslávna pieseň k Ježišovi Kristovi. V Jednotnom katolíckom spevníku je označená číslom 498. Jej melódiu zložil slovenský skladateľ Mikuláš Schneider-Trnavský, zostavovateľ Jednotného katolíckeho spevníka.
V Česku je jej ekvivalent pieseň Ježíši, Králi, ktorá má v Jednotnom kanonciále číslo 707.

Text

1. Ježišu, Kráľu neba i zeme,
tebe sa klania anjelov chór, 
velebnosť tvoju v hymnách a piesňach 
vyznáva svätých i svätíc zbor. 
Ukrývaš svoju tvár vo Sviatosti,
lež viera zrie ju tu oslávenú, 
preto my Bohu vo svätostánku
vzdávame úctu a poklonu.
2. Ježišu, Kráľu neba i zeme, 
blažených duší opojenie, 
zo srdca tvojho osláveného 
plynie im večné potešenie. 
Skrývaš ho pred nami vo Sviatosti, 
túžime za tebou, nebeský zdroj. 
Ježišu, Kráľu neba i zeme, 
so Srdcom svojím nás večne spoj.
3. Ježišu, Kráľu neba i zeme, 
z lásky k nám telom učinený, 
kam siaha okraj pevniny, mora, 
zneje spev chvály rozochvený. 
Ráč prijať láskavo pieseň našu, 
ktorú ti zo srdca tu spievame, 
požehnaj za to nám telo, dušu, 
ktorú ti, Pane, oddávame.
4. Ježišu, Kráľu neba i zeme, 
ty si nás krvou svojou spasil, 
ó, kraľuj v srdciach veriacich svojich,
vieru v nás oživ, vieru posiľ. 
Veríme v teba, že ty si Boh náš, 
že si cesta naša i život náš; 
k tvojmu sa Srdcu láskou vinieme,
ty v sebe živý zdroj pravdy máš.
5. Ježišu, Kráľu neba i zeme,
v kráľovstvo svoje povolaj nás,
až dokončíme púť žitia svojho,
až sa pominie, pozemský čas.
Daj nech k nám príde kráľovstvo tvoje,
v ktorom niet bolestí, nijakých bied,
kde namiesto sĺz a tône smútku,
oblaží verných radostí kvet.
6. Ježišu, Kráľu neba i zeme,
rodinám všetkým pokoj svoj daj,
srdciam daj svornosť a svätú lásku,
zo Srdca svojho nám vylievaj!
Plameňom lásky tie srdcia zapáľ,
z ktorých už vyhynul jej čistý zdroj,
by vo vernosti a v čistej láske v Rodine svätej,
mali svoj vzor.
7. Ježišu, Kráľu neba i zeme, 
ó kraľuj v Cirkvi, čos´ založil,
aby nás viedla v tie strany nebies,
ktoré si z lásky k nám pripravil;
nauč nás láske k tej matke dobrej,
ktorá nás spravuje, dietky svoje,
daj jej moc, silu by premáhala
nástrahy pekla, jeho roje.
Urbise

Poloha

Obec má rozlohu 15,5 km². Najvyšší bod je položený 330 m n. m. a najnižší bod 269 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gruzínske štátne astrofyzikálne observatórium

Gruzínske štátne astrofyzikálne observatórium, pôvodne známe ako Abastumanské astrofyzikálne observatórium (orig. Abastumanskaja astrofizičeskaja observatorija alebo Abastumani) je astrofyzikálne observatórium v Gruzínsku pri Abastumani (vrch Kanobili, 200 km západne od Tbilisi, 50 km od hraníc s Tureckom; +42°49,5'; +41°45,3'; 1 650 m). Bolo to prvé vysokohorské astronomické observatórium ZSSR, založené 8. februára 1932. Zaoberá sa výskumom Galaxie s osobitným zreteľom na medzihviezdnu hmotu, mimogalaktickou astronómiou, štúdiom Slnka, premenných hviezd, Mesiaca, planét a astrometriou. Hlavné prístroje: 125 cm reflektor (od roku 1980), 40 cm refraktor (od roku 1978), 70/98/210 cm Maksutovova komora (od roku 1955), 53 cm koronograf (od roku 1975).
Curbans

Poloha

Curbans má rozlohu 28,88 km². Najvyšší bod je položený 1 559 m n. m. a najnižší bod 544 m n. m.

Obyvateľstvo

Curbans má 418 obyvateľov (2009).
Graf vývoja obyvateľstva:
Zdroje: INSEE
Potná žľaza

Potné žľazy (lat. glandulae sudoriferae) sú kožné žľazy produkujúca pot.
Judhišthira

Judhišthira je jedna z hlavných postáv indického eposu Mahábhárata (najdlhšia báseň na svete).

Život

Judhišthira sa narodil bohu spravodlivosti a Kuntí, a stal sa najstarším z piatich bratov, známych ako Pánduovci. Nebol však najstarším zo synov Kuntí, no Karna, jeho starší brat, sa za Pánduovca nikdy nepovažoval a spočiatku o tom ani nevedel.
Judhišthira sa preslávil nie len ako bojovník, ale hlavne ako šíriteľ spravodlivosti. Ostatní Pánduovci ho považovali za kráľa, ktorým sa tiež stal. Okrem spravodlivosti a múdrosti boli jeho vlastnosťami aj záujem o hru v kocky, čo viedlo ku 13 ročnému vyhnaniu bratov. Počas vyhnanstva rozhodol o zachránení Durjódhanu pred Gandarvami a zachránil svojich bratov pri Jazere smrti.
V bitke na Kurušétre zabil svojho príbuzného, kráľa Šalju, a bol takmer zabitý Karnom, ktorý však zložil sľub, že nezabije nikoho z Pánduovcov okrem Ardžuny.
Malý automobil

Malý automobil, označovaný aj ako segment B alebo nižšia trieda alebo supermini je kategória automobilov, ktorá patrí v európskych krajinách k najpredávanejším. Typickou karosériou vozidiel nižšej strednej triedy je hatchback, niektoré automobilky ponúkajú v tejto veľkosti aj MPV a SUV alebo odvodené modely s otvorenou karosériou (roadster alebo kabriolet).
Arvillers

Poloha

Obec má rozlohu 12,68 km². Najvyšší bod je položený 108 m n. m. a najnižší bod 49 m n. m.

Obyvateľstvo

Počet obyvateľov obce je 748 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kulík zlatý

Výskyt a stav na Slovensku

Kulík zlatý pravidelne a v nehojnom počte migruje cez Slovensko, najviac pozorovaní pochádza od polovice septembra do konca októbra.
Surgères (obec)

Poloha

Obec má rozlohu 28,71 km². Najvyšší bod je položený 76 m n. m. a najnižší bod 14 m n. m.

Obyvateľstvo

Počet obyvateľov obce je 6 498 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Couffoulens

Poloha

Obec má rozlohu 9,47 km². Najvyšší bod je položený 260 m n. m. a najnižší bod 116 m n. m.

Obyvateľstvo

Počet obyvateľov obce je 594 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pod Templem

Ochrana

Predmetom ochrany je súbor poloprírodných a prírode blízkych vodných, mokraďových, lúčnych, lesných a krovinných ekosystémov a ich sukcesných štádií, s výskytom typických i vzácnych druhov rastlín a živočíchov.
Prírodná pamiatka bola vyhlásená roku 2010, kedy zjednotila a nahradila dvojicu doterajších susediacich prírodných rezervácií Novozámecké louky a Templ.
Územie pamiatky sa v celom rozsahu prekrýva s EVL Litovelské Pomoraví a s vtáčím územím s rovnakým názvom.
Nogent-l’Artaud

Poloha

Nogent-l’Artaud má rozlohu 23,99 km². Najvyšší bod je položený 222 m n. m. a najnižší bod 57 m n. m.

Obyvateľstvo

Nogent-l’Artaud má 2123 obyvateľov (2009).
Graf vývoja obyvateľstva:
Zdroje: INSEE
Kmeťov vodopád

Kmeťov vodopád je ľadovcový, selektivný, tektonický vodopád vo Vysokých Tatrách v okrese Poprad. Má dva stupne, ktoré padajú puklinou cez skalný prah.

Charakteristika

Nachádza sa v Kôprovej doline a jeho podložie je tvorené granodioritom. Vodopád vytvára Nefcerský potok, ktorý je nad ním v nadmorskej výške 1245 m n. m. široký 1,5 m. Je vysoký približne 80 m (niektoré zdroje uvádzajú 90 m). Kmeťov vodopád je najvyšší vodopád na Slovensku.

Turistické trasy

Spodná časť Vodopádu je prístupná z Kôprovskej doliny značenou odbočkou. (2007)
Nela Pocisková

Kariéra

Spieva už od ôsmich rokov. Ako štrnásťročná dostala úlohu Katky v muzikáli Neberte nám princeznú, potom, ako ju na kastingu objavil choreograf a režisér Ján Ďurovčík. Účinkovala v tanečnej dráme Labuťko, v predstavení Fidlikant na streche pod vedením Jozefa Bednárika, naspievala hlavnú úlohu princeznej v balete Popolvár v SND. Vystupuje aj v muzikáli West Side Story, kde hrá Máriu.
Hrala jednu z hlavných protagonistiek v televíznom seriáli Ordinácia v ružovej záhrade. V seriáli Búrlivé víno hrala hlavnú postavu Ninu Dolinskú. Jej postava skončila v seriáli začiatkom 7. série. 
Venuje sa populárnej hudbe. Najčastejšie spieva v muzikáloch.

Eurovision Song Contest 2009

V roku 2009 sa Slovensko po jedenástich rokoch zapojilo do Veľkej ceny Eurovízie, preto sa na Slovensku uskutočnilo národné kolo Eurovízie. Do neho sa Nela prihlásila spolu so spevákom Kamilom Mikulčíkom so skladbou „Leť tmou“. Zúčastnili sa posledného, piateho semifinále 1. marca 2009, v ktorom postúpili do finále z prvého miesta so ziskom viac ako 28 % hlasov.
Postúpili do medzinárodného kola, ktoré sa konalo v ruskej Moskve. Podľa žrebu sa dostali do druhého semifinále, medzi 19 krajín, z ktorých do finále mohlo postúpiť len 10. Dostali poradové číslo 8. Do finále postúpili.
Pátrium

Pátrium je ocenený dvojgeneračný átriový rodinný dom v Ivanke pri Dunaji od architekta Ivana Matušíka.
Slovná hra spočíva v spojení troch, pre tento dom charakteristických slov: „átrium“, ktoré vzniká uprostred jeho štyroch traktov, „patio“ (exteriér využívaný ako obytný priestor), ale aj „patria“ – širší výraz pre domov a spätosť s otčinou, ktorý poukazuje na dvojgeneračnosť domu.
Základným určujúcim faktorom architektonického riešenia je podlhovastý pozemok v zástavbe obce. Na jednej strane pozemku stojí pôvodný rodičovský dom, ktorý bolo treba zachovať – nový objekt sa mal zakomponovať s pôvodným domom do jedného celku. Vyskytla sa však otázka, či nový dom postaviť klasicky, za pôvodný dom do hĺbky parcely, alebo zvoliť iný koncept. Architekt Ivan Matušík vnímal záhradu ako hodnotu, ktorú by bolo škoda zastavať, a to aj v prípade, že by sa v budúcnosti mohlo rátať s tým, že sa záhrada „úžitkového charakteru“ postupne zmení na viac okrasný a oddychový priestor, oddelený od susedných vyššou zeleňou.
Dom získal prvé miesto v kategórii rodinné domy v súťaži Progresívne, cenovo dostupné bývanie 2005, ktorú každoročne vyhlasuje MVRR, a bol nominovaný aj v kategórii rodinné domy v architektonickej súťaži CE.ZA.AR 2006.
Ján Zlocha (hokejista)

Klubový hokej

Je odchovancom hokeja v Považskej Bystrici. Prvých päť extraligových sezón strávil v Martine, následne odohral 3 roky v Dukle Trenčín. Pred ročníkom 2003/04 ho angažoval klub ruskej superligy Metallurg Novokuzneck, v ktorom však v 33 zápasoch zaznamenal len 2 body. Sezónu dohral v Trenčíne, kde strávil aj ďalšie dva roky. Pred ročníkom 2006/07 posilnil majstrovský tím MsHK Žilina. Hráva na pozícii ľavého krídla, na drese nosí číslo 10.

Reprezentácia

V slovenskej reprezentácii odohral 16 zápasov, strelil 4 góly.
(štatistické údaje v článku sú z 18. apríla 2007)
Bournonville

Poloha

Obec má rozlohu 8,71 km². Najvyšší bod je položený 125 m n. m. a najnižší bod 36 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tina (speváčka)

Kariéra

Svoju spevácku kariéru odštartovala v roku 2003.
Album následne naspievala dnes už známy singel „Story“, ktorý úspešne bodoval v play listoch a hitparádach v rádiách na celom Slovensku. Pri nahrávaní albumu Helica sa Tina zoznámila s producentmi Petrom Grausom, Tomášom Zubákom a Mariánom Kachútom. Začali spolu pripravovať materiál na Tinin sólový album. Tina prijala ponuku na hosťovanie na koncertoch skupiny B3 k ich novému albumu Be free for friends a jej pódiový prejav, spontánnosť a feeling, zaznamenal nečakane pozitívnu odozvu.
Ponuku spolu produkovať jej album prijal DJ Jazzy, renomovaný hip-hopový DJ, známy spoluprácou so skupinami Chaozz a Trosky. Na tvorbe albumu sa okrem neho podieľali Vec, Wich, Čistychov. Tinin debutový album s názvom Tina vyšiel 10. októbra 2004.
V lete 2004 vyhrala konkurz na post moderátorky hudobnej relácie v TV JOJ, na ktorom pôsobila jeden rok. Okrem toho viac ako dva roky nahrávala jingle pre Fun Radio a jej vokály zazneli v rôznych televíznych reklamách. V divadelnej sezóne 2004 účinkovala v banskobystrickom Bábkovom divadle na Rázcestí v predstavení Kubo.
Tina spolu s Čistychovom, leadrom skupiny Názov Stavby, vystúpila ako predskokan pražského koncertu legendárnej hip hopovej skupiny De La Soul a na bratislavskom koncerte Deliquent Habits. Spievala na všetkých veľkých slovenských a českých festivaloch, napr. Pohoda, Hodokvas, Nočné vlny, Zelená voda, BB fest, Mezi ploty. Veľký úspech zaznamenala v kluboch v Prahe.
V decembri 2004 vyhrala v súťaži Grand Prix Radio cenu Objav roka 2004 – podľa dramaturgov slovenských rádií bola najviac hranou slovenskou speváčkou a zároveň najväčší talent roku 2004.
Vo februári 2005 Tina získala dve nominácie na cenu Aurel 2004, a to v kategórii Ženský spevácky výkon a Objav roku 2004.

2006 – súčasnosť

13. novembra 2006 Tine vyšiel vo vydavateľstve EMI jej druhý štúdiový album, Chillin. Singel „Viem, že povieš áno“ úspešne boduje na prvých priečkach hitparád a dlhé mesiace bol najhranejšou skladbou v slovenskom éteri. Za album Chillin získala 6 nominácií na ocenenie Aurel, z ktorých premenila rovno 4 a to v kategóriách Album roka, či Speváčka roka.
Ako speváčka robila predskokanku na koncertoch zahraničných skupín ako The Black Eyed Peas, Simply red, Groove armada a The Beatnuts. 
Tretí štúdiový album Veci sa Menia vyšiel v roku 2009. Po niekoľkých rokoch nominácií, získala v roku roku 2010 strieborného Slávika. Tohto času pôsobila aj v bratislavskom divadle GUnaGU v predstavení Modelky 2.
Moderovala spolu s Leošom Marešom druhú Česko Slovenskú SuperStar v roku 2011.
Štvrtý štúdiový album S.E.X.Y. vyšiel 2. decembra 2011. Krstným otcom sa stal Robert Fico. Na albume sa podieľali producenti ako Tomi Popovič, DJ Kappa, Mišo Biely a Joulah A. Timberlake.
Arare (torpédoborec)

Bojové nasadenie

5. júla 1942 bola jednotka Arare a ďalšie dva torpédoborce torpédované ponorkou USS Growler asi sedem míľ východne od prístavu Kiska (52° 0′ s.š, 177° 40′ v.d.). Z posádky sa zachránilo 42 námorníkov, ktorých z mora vytiahol poškodený torpédoborec Shiranuhi.
Zo stavu Japonského cisárskeho loďstva bola odpísaná 31. júla 1942.
Alfred Wegener

Životopis

Alfréd Wegener sa narodil v rodine teológa a učiteľa jazykov na gymnáziu ako najmladšie z piatich detí. Študoval na gymnáziu v Berlíne, kde patrili medzi jeho najobľúbenejšie predmety fyzika a chémia. Po ukončení gymnázia pokračoval od roku 1900 v štúdiu fyziky, meteorológie a astronómie na univerzitách v Berlíne, Heidelbergu a Innsbrucku. Štúdium ukončil dizertačnou prácou z astronómie.
V roku 1905 sa zamestnal ako asistent v Beeskowskom aeronautickom observatóriu, kde pracoval spolu so svojim bratom Kurtom. Stali sa priekopníkmi vo využívaní prieskumu počasia pomocou balónov (meranie vzdušných prúdov).
1906 sa zúčastnil na expedícii do Grónska. Cieľ expedície, ktorej sa zúčastnilo 25 výskumníkov vedených Ludvigom Mylius-Erichsenom, bolo štúdium cirkulácie polárnych vetrov a založenie prvej meteorologickej stanice v Grónsku. Wegenerovi sa veľmi zapáčila ľadová scenéria Grónska, vrátil sa tam ešte niekoľkokrát.
Po návrate 1908 sa zamestnal na univerzite v Marburgu, kde napísal knihu „Thermodynamik der Atmosphäre“. V Marburgu pri štúdiu skamenelín zistil ich podobnosť na oboch stranách Atlantiku, čo ho viedlo k napísaniu článku o „pohybe kontinentov“ (1912). Tu stretol aj svoju budúcu manželku Else Köppen, dcéru jedného z vtedajších popredných meteorológov Wladimira Köppena. Oženil sa s ňou v roku 1913 a mali spolu tri dcéry. Ešte v tom istom roku sa vrátil na druhú expedíciu do Grónska.
Po vypuknutí prvej svetovej vojny bojoval na fronte, po viacnásobnom zranení sa v roku 1915 natrvalo vrátil domov. Venoval sa práci na jeho slávnej knihe „Die Entstehung der Kontinente und Ozeane“. Po vojne sa spolu s rodinou presunul do námorného observatória v Hamburgu. Napísal knihu „Die Klimate der geologischen Vorzeit“. V roku 1924 odišiel do Grazu, kde prijal špeciálne vytvorené miesto profesora meteorológie a geofyziky.
V roku 1930 organizoval poslednú expedíciu do Grónska, ktorá sa mu stala osudnou. Pri návrate zo záchrannej výpravy, ktorá mala doručiť jedlo kolegom, zomrel na podchladenie.

Meteorológia

Wegener ako prvý vypracoval koncepciu turbulencií vzdušných prúdov, ako aj objasnil správanie sa vrchných vrstiev atmosféry. Okrem toho objasnil princíp fatamorgány.
Moonlight Shadow

Coververzia Groove Coverage

V roku 2002 sa dostala dance verzia skupiny Groove Coverage do rebríčka German Top 100. Coververzia bola vydaná z albumu Coverirl a vokály naspievala Melanie Munch, známa ako Mell.
Kométa Hale-Bopp

Kométa Hale-Bopp alebo Halova-Boppova kométa, nesúca označenie C/1995 O1, bola pravdepodobne najpozorovanejšia kométa 20. storočia a jedna z najjasnejších komét za posledné desaťročia. Bola viditeľná voľným okom rekordných 19 mesiacov, dvakrát dlhšie ako predchádzajúci držiteľ rekordu, Veľká kométa roku 1811.
Kométa Hale-Bopp patrí medzi dlhoperiodické kométy.
Bola objavená 23. júla 1995 vo veľmi veľkej vzdialenosti od Slnka, pričom sa očakávalo, že keď sa dostane do blízkosti Slnka, bude veľmi jasná. Objavili ju nezávisle od seba Alan Hale (Nové Mexico) a Thomas Bopp (Arizona). Hoci je veľmi ťažké odhadnúť jasnosť kométy, kométa Hale-Bopp prekonala všetky očakávania, keď sa dostala do perihélia 1. apríla 1997. Získala prívlastok Veľká kométa roku 1997.
Prechod kométy Hale-Bopp inicioval aj zvýšený stupeň paniky, za posledné desaťročia nevídaný. Chýry, že spolu s kométou prilieta mimozemská kozmická loď sa veľmi rozšírili a vyvolali masovú samovraždu nasledovníkov kultu Heaven's Gate.
Mathonville

Poloha

Obec má rozlohu 4,09 km². Najvyšší bod je položený 229 m n. m. a najnižší bod 170 m n. m.

Obyvateľstvo

Počet obyvateľov obce je 275 (2011).
Nasledujúci graf zobrazuje vývoj počtu obyvateľov v obci.
Zdroje: INSEE